 கீழ்க் குலத்தான் ஆனாலும் கற்றவன் மேற்குலத்தான்.  கீழக் கரை நாய் அடிபட்டாற் போல் அடிபடுகிறாயே.  கீழே பாம்பு என்றால் மேலே பார்க்கின்றான்.  கீழே போட்டு உதைக்கச்சே மீசையில் மண் படவில்லை என்ற கதை.  கீழே போனால் பிணம்; மேலே வந்தால் பணம். (கோலார் தங்க வயலில்.)  கீழே விழுகிற மாப்பிள்ளைக்கு அரிவாள் மணையை முட்டுக் கொடுத்தது போல.  கீழே விழுந்தாலும் மீசையில் மண் படவில்லை என்றானாம்.  கீழைத்தெருக் கிழவி அவிசாரி போனாள் என்று மேலைத் தெருக்கிழவன் கோவணத்தில் கிட்டியைக் கட்டி அடித்தானாம்.